לא יהיו לך אצלי
לא יהיו לך אצלי - שיהיה לך מובן -; לא ממון, לא ארמון, לא שיפחה.; ונסיך לא יבוא על סוסו הלבן,; כי לא סוס לי ולא ממלכה.; לא יהיו לך אצלי נפלאות וניסים; ואושרך לא יהיה ללא פגם.; ויהיו לך רוגזות, ויהיו כעסים,; ובכולם יהיה בי האשם...; ובין חול לכוכב; בעולם הרחב; לא יהיה לך מאום, ילדתי.; אך יהיו לך, אומרים,; היפים בשירים; ויהיה לך, אולי, גם אותי...; לא יהיו לך אצלי - וחבל לבקש -; לא מנוחה ולא בית שליו.; אך יהיו לך המון סרנדות של אש; בגיטרה הזאת, ששמה לב.; לא יהיה לך אצלי, ילדתי התמה,; כל אשר מבטיחים לך כולם.; אך יהיו לך סופות של אביב בנשמה; וסימפוניות של קיץ בדם...; ובין חול לכוכב...; לא יהי לך אצלי - ומראש הזהרתיך -; לא פשוט, לא חביב ולא קל.; אך יהיה לך אחד שיאמר: "אהבתיך"; גם כשלא תחכי לזה כלל.; לא יהיו לך אצלי היפות בשמלות; וגם לא עדיים, מן הסתם.; אך יהיו לך ימים ויהיו לך לילות; אשר לא תשכחי לעולם...; ובין חול לכוכב...; 